סיון קליין

סיון שרה קליין (נולדה ב־8 ביולי 1984) היא מנחת טלוויזיה ורדיו ודוגמנית ישראלית, מלכת היופי של ישראל לשנת 2003. עורכת דין ואחות בהכשרתה.

ביוגרפיה 
קליין נולדה בירושלים, לבית אשכנזי ימני-ליכודניקי. הוריה הם דודו קליין, בעל משרד נדל"ן ופנינה (לבית שמחוביץ), אחות במקצועה. סבתה הייתה ניצולת שואה שקרוביה נספו באושוויץ שבפולין, וסבה יוסף שמשפחתו גם נספתה בטרבלינקה שבפולין. את לימודי התיכון עשתה בבית חינוך - תיכון עירוני ג' (ירושלים), במגמת ביולוגיה ומחשבים. הייתה גם מדריכה בתנועת הצופים.

במהלך שירותה בצה"ל בלשכת הגיוס שבירושלים, קליין זכתה בתחרות מלכת היופי לשנת 2003, ולאחר מכן ייצגה את ישראל בתחרות מיס תבל (מיס יוניברס) 2003.

לה תואר שני משפטים ומנהל עסקים במרכז הבינתחומי הרצליה, והתמחות במשרד עורכי דין.

בספטמבר 2021 שיתפה באמצעות הרשת החברתית אינסטגרם, על כך שהחלה ללמוד סיעוד בבית הספר האקדמי לאחיות של המרכז הרפואי תל אביב ע"ש איכילוב, ועל שאיפתה להיות בעתיד גם מיילדת. כשנתיים לאחר מכן ב-2023 קליין הצטלמה שם בטקס חלוקת הדיפלומות עם זאת שלה - המאמתת את הכשרתה כאחות מוסמכת.

ב-2005 החלה ללמוד משחק בבית הספר למשחק של יורם לוינשטיין.

קריירה 
בשנת 2004 קליין קיבלה תפקיד אורח בעונה השלישית של קומדיית המצבים "הפיג'מות" בערוץ הילדים.

קליין דיגמנה לחברת אופנת הנשים הישראלית "לורד קיטש", ולמעצבת האופנה ברכה בר און.

בשנת 2006 הצטרפה כ"כתבת שטח" לתוכנית "Y בעשר" ששודרה ב־yes. בשנת 2008 עזבה את "Y בעשר", והחל מאז הצטרפה ככתבת לצוות התוכנית "ערב טוב עם גיא פינס".

הל מ-2010 קליין מגישה ברדיו ירושלים את תוכניתה "מה נהיה", מדי יום ו' בצהריים.

בשנת 2011 הנחתה את העונה הראשונה של התוכנית "אייל גולן קורא לך" בערוץ 24.

בשנת 2012 החלה להגיש ברשת את "אחרי הקול" - התוכנית המסכמת של הריאליטי המוזיקלי "The Voice ישראל". באותה שנה החלה להנחות את התוכנית "לייב מהקאמפ" במסגרת שידורי הקיץ של ערוץ 24.

משנת 2013 השתתפה כפאנליסטית בתוכנית הבוקר של ערוץ 2 "מה אתם אומרים", לצדם של קותי סבג וחיים אתגר. בדצמבר 2013 החלה לשמש כחברת פאנל בתוכנית "מה אתם שומעים?", ששודר בערוץ 24, לצדם של חיים אתגר וקותי סבג.

באוגוסט 2016 החלה להנחות את תוכנית השידוכים "אהבה עיוורת" ששודרה בערוץ 10.

בספטמבר 2017 החלה להגיש בערוץ 10, יחד עם אריאל מרגלית, את התוכנית היומית "הרדאר", העוסקת בחדשות עולם הבידור.

בשנת 2021 הצטרפה לדפנה שחר בהנחיית התכנית "סודות הנדל"ן" בקשת 12.

כיום, משמשת כמנחה מחליפה בתוכנית "גלית ואילנית" בקשת 12, וכן כפאנליסטית, ככתבת וכמגישה בתוכניות שונות לסירוגין בערוץ 12.

חיים אישיים 
ב-2015 נישאה לפרסומאי זיו קורן, והיא אם לבן ולבת. מתגוררים בתל אביב.

קישורים חיצוניים

 
 ; מתוך השבועון "רייטינג"
 
 
 
  ; במקור, מתוך התוכנית "אנשים"

הערות שוליים

דוגמניות ישראליות
דוגמנים ישראלים
מלכות היופי
משתתפות בתחרות מיס תבל 2003
מנחות טלוויזיה ישראליות
סגל רדיו ירושלים
תל אביב-יפו: אישים
עורכות דין ישראליות
עורכי דין ישראלים
בוגרות תיכון עירוני ג' (ירושלים)
בוגרי תיכון עירוני ג' (ירושלים)
בוגרות המרכז הבינתחומי הרצליה: משפטים
בוגרי המרכז הבינתחומי הרצליה: משפטים
ישראליות שנולדו ב-1984
ישראלים שנולדו ב-1984
אחים ישראלים
אחיות ישראליות
סיעוד בישראל